Dokkumer Lokaeltsje

It spoar fan Ljouwert nei Eanjum wie in spoarwei yn Fryslân, mei in langte fan sa'n 46 km en wie ferneamd ûnder de namme it Dokkumer Lokaeltsje .

 Skiednis 
It spoar fan Ljouwert nei Eanjum waard oanlein troch de Noard-Fryske Lokaalspoarwei-Maatskippij dy't oprjochte waard op 31 maaie 1899. It spoar is yn trije parten yn gebrûk naam:
 Ljouwert - Ferwert (22 april 1901)
 Ferwert - Mitselwier (2 oktober 1901)
 Mitselwier -Eanjum (28 augustus 1913)
It tal reizgers hat nea grut west en mei it reizgersferfier waard ek al op 1 july 1936 ophâlden. Mei it frachtferfier wie mear te fertsjinjen en dat hat dan ek noch in skoft langer trochset, benammen tusken Dokkum en Ljouwert; mar yn 1998 is ek it lêste frachtferfier, op it trajekt Ljouwert-Stiens, stoppe.

It spoar tusken Eanjum en Dokkum is ôfbrutsen yn de Twadde Wrâldkriich doe't de Dútsers slim ferlet oan metalen foar de oarlochsyndustry hiene.

 Oare NFLS-spoaren 
Oan it begjin fan de 20e iuw hie Stiens ek in treinferbining mei Harns oer Tsjummearum. Yn dyselde tiid wie der ek noch in direkte ferbining tusken Tsjummearum en Frjentsjer. Mei de komst fan de autobus en frachtwein wie der gjin fan ferlet mear fan in spoar tusken Stiens-Harns en Tsjummearum-Frjentsjer. Yn 1933 hold it reizgersferfier Frjentsjer-Tsjummearum op, yn 1935 waard de ferbining Tsjummearum-Harns opheft en yn 1936 waard ek it treinferkear tusken Tsjummearum-Stiens stop setten.

Stasjons en gebouwen
 Stasjon Iepene Slúten Type gebou hjoeddeistich gebrûk 150pxLjouwert  1863   1863,type SS tredde klasseStasjon 150px  Ljouwert Halte  1901  1940  1900-1970,NFLS halte 2e klasseOfbrútsen 150px Jelsum  1901  1940  1900-1944,NFLS halte 3e klasseFerlern gien yn de Twadde Wrâldkriich  Koarnjum  1901  1930    Britsum  1901  1940  150px  Stiens 1901  1940  1900,NFLS 1e klasse  Wenhûs150px Feinsum 1901  19321901-1931,NFLS halte 3e klasse  Ofbrútsen150px  Hijum  1901  1940 1900,NFLS halte 3e klasse  Wenhûs150px  Hallum  1901  1940  1900-1970,NFLS 2e klasse  Ofbrútsen150px Marrum-Westernijtsjerk  1901  1940  1900,NFLS 2e klasse  pankoekrestaurant150px  Ferwert  1901  1940  1900-1974,NFLS 2e klasse  Ofbrútsen150px  Blije  1901  1940  1900,NFLS halte 2e klasse  Bedriuwsgebou150px  Holwert  1901  1940  1901,NFLS 2e klasse  Bedriuwsgebou150px  Ternaard  1901  1940  1901,NFLS halte 2e klasse  Wenhûs150px Hantum  1901  1940  1901-1960,NFLS halte 3e klasse  Ofbrútsen150px  Dokkum-Ealsum  1901  1973  1901-1973,NFLS 2e klasse  Ofbrútsen Wetsens, nea boud stopplak tusken Dokkum-Ealsum en Mitselwier. 150px  Mitselwier  1901  1935  1909,NFLS 2e klasse mei klokgevel  Wenhûs 150px  Moarre-Ljussens  1913  1935  1909,NFLS halte 3e klasse  Wenhûs 150px  Eanjum  1913  1935 1909,NFLS 2e klasse mei klokgevel  Wenhûs

 Regionale reklame 
Op 31 maart 2011 is yn Ljouwert de Stichting Noord-Friesche Lokaal Spoorwegmaatschappij (St. NFLS) oprjochte, dy't fan doel is it Dokkumer Lokaeltsje foar regiomarketing te brûken. De NFLS wol dielen fan de âlde spoarbaan op 'en nij oanlizze. Teffens wol de stichting noch besteande ûnderdielen fan it spoar as kultureel erfgoed behoedzje foar ferfal en sloop. Yn 2015 waard fan dat plan ôfsjoen omreden fan protesten fan boeren.https://www.omropfryslan.nl/nijs/430158-boeren-mitselwier-ha-gjin-ferlet-fan-spoarfytsen-op-it-lan

 Literatuer 
 Oege Kleijne: Opkomst en ondergang van de Noord-Friesche Locaal-Spoorwegmaatschappij. Utj. Gegarandeerd Onregelmatig, Raalte, 2014. ISBN 978-90-78641-29-2

 Keppeling om utens 
 Spoarweiskiednis
 Spoarweimuseum te Utert
 Skiednis NS op ns.nl
 Spoorzoeker, wiidweidige spoarhistoarje
 Liet oer dit spoar fan Anne van der Mark

Kategory:Spoar yn Fryslân
Kategory:Ljouwert
Kategory:Eanjum
Kategory:NFLS
Kategory:Bouwurk út 1913
Kategory:Bouwurk sloopt yn 1998
Kategory:Geografy fan Ljouwert (gemeente)
Kategory:Geografy fan Ljouwerteradiel
Kategory:Geografy fan Ferwerderadiel
Kategory:Geografy fan West-Dongeradiel
Kategory:Geografy fan Dokkum (gemeente)
Kategory:Geografy fan East-Dongeradiel
Kategory:Geografy fan Dongeradiel